Okresná prokuratúra Žilina 
Moyzesova 20, 011 56 Žilina 1

Sp. zn. : 4 Pv 76/14/5511	Žilina, 21.5.2014
EEČ : 2-43-253-2014

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Žilina
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	dňa 29.12.2012 na presne nezistenom mieste v XXXXX XXXXX XXXXX uzatvoril prostredníctvom obchodného zástupcu „Zmluvu o spotrebiteľskom úvere č. 320123011“ spolu so zmluvou o poskytovaní domáceho servisu so spol. XXXXX XXXXX XXXXX XXXXX vo výške 500,- €, ktorý sa zaviazal uhradiť v 13-tich mesačných splátkach v celkovej sume 690,- €, pričom  v deň uzatvorenia zmluvy zaplatil sumu 7,50,- € a následne už žiadnu ďalšiu splátku neuhradil, pričom v čase uzatvárania zmluvy vedel, že splátky nebude uhrádzať a samotnú zmluvu uzatvoril len za účelom rýchleho získania finančnej hotovosti, čím spol. XXXXX XXXXX XXXXX XXXXX XXXXX XXXXX IČO: XXXXX XXXXX XXXXX spôsobil škodu vo výške 822,- €, 

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Podľa § 216 odsek 3 Trestného poriadku je XXXXX povinný v priebehu skúšobnej doby uhradiť spol. XXXXX XXXXX XXXXX XXXXX XXXXX XXXXX IČO: XXXXX XXXXX XXXXX spôsobenú škodu vo výške 822 ,- €.

Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Policajt OO PZ XXXXX uznesením ČVS:ORP-210/KM-CA-2014 z 13.02.2014 podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por. vzniesol obvinenie XXXXX pre prečin podvodu  podľa § 221 ods. 1 Tr. zák., ktorého sa mal dopustiť na vyššie uvedenom skutkovom základe.
 
Po skončení skráteného vyšetrovania mi policajt predložil spisový materiál dňa 04.04.2014 s návrhom na podanie obžaloby na obvineného. 

Dňa 07.04.2014 bol spis odstúpený probačnému a mediačnému úradníkovi Okresného súdu v XXXXX na vykonanie mediácie v zmysle § 3 ods. 2 zák. č. 550/2003 Z.z..

Zo záznamu z mediácie zo dňa 11.04.2014 sp. zn. 1M 13/14 je zrejmé, že obv. XXXXX dal súhlas k mediácii - mimosúdnemu riešeniu sporu v tejto trestnej veci, vyhlásil, že ku skutku došlo tak, ako je uvedené vo vyšetrovacom spise. Poškodenej strane - XXXXX XXXXX XXXXX XXXXX XXXXX XXXXX IČO: XXXXX XXXXX XXXXX sa zaviazal spôsobenú škodu vo výške 822,- € uhradiť v 7 mesačných splátkach po 103,- € a v 1 splátke vo výške 101,- € vždy najneskôr do 27-teho dňa v mesiaci s tým, že prvá splátka bude realizovaná najneskôr do 27.04.2014 a posledná splátka bude realizovaná najneskôr do 27.11.2014. Splátky budú uhrádzané na bankový účet spol. XXXXX XXXXX XXXXX číslo účtu: XXXXX VS: XXXXX Obvinený sa zároveň zaviazal, že doklad o zaplatení každej splátky predloží 1-krát za 2 mesiace, vždy do troch dní odo dňa uhradenia splátky probačnému a mediačnému úradníkovi Okresného súdu v XXXXX
 
Z odpisu z registra trestov obvineného je zrejmé, že tento nebol doposiaľ súdne trestaný. V registri priestupkov má 1 záznam za priestupok na úseku cestnej premávky.

Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo bez návrhu podmienečne zastaviť trestné stíhanie, ak
	a) vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
	b) nahradil škodu, ak bola činom spôsobená alebo s poškodeným o jej náhrade uzavrel dohodu alebo robil iné potrebné opatrenia na jej náhradu,
c) vzhľadom na osobu obvineného s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.	
 
V danom prípade ide o konanie o trestnom čine, na ktorý zákon ustanovuje trest odňatia slobody, ktorého horná hranica neprevyšuje päť rokov, obvinený súhlasí s podmienečným zastavením trestného stíhania a spôsobenú škodu sa poškodenej strane zaviazal uhradiť v 7 mesačných splátkach po 103,- € a v jednej splátke vo výške 101,- €.

Tým sú splnené všetky zákonné podmienky na podmienečné zastavenie trestného stíhania.
 
	Skúšobnú dobu podmienečného zastavenia trestného stíhania som určila vo výmere 12 mesiacov, počas ktorých je XXXXX povinný zaplatiť spol. XXXXX XXXXX XXXXX XXXXX XXXXX XXXXX IČO: XXXXX XXXXX XXXXX spôsobenú škodu vo výške 822,- €.

	Skúšobná doba podmienečného zastavenia trestného stíhania začína plynúť momentom nadobudnutia právoplatnosti uznesenia o podmienečnom zastavení trestného stíhania.

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
 
Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Demčáková
prokurátorka